จากทวิตเตอร์ #มัธยมประชานิเวศน์#ทำร้ายร่างกาย#จตุจักร เหตุการณ์เกิดขึ้นช่วงบ่ายๆของวันที่ 23 ก.พ. 66 มีนักเรียนชายกลุ่มหนึ่งเล่นกีฬาในคาบว่าง (เดิมเป็นชั่วโมงลูกเสือ แต่ปิดกองไป 2 สัปดาห์แล้ว) ครูธนกฤต (สอนสังคม ม.1) เดินมาหาเด็กๆและพูดข่มขู่ว่า "พวกมึงรู้มั้ยทำไมกูถึงออกจากฝ่ายปกครอง เพราะกูกระทืบเด็กไง" (ซึ่งครูธนกฤตเคยกระทืบเด็กนักเรียนที่นอนเล่นอยู่จริงๆ) แม้เด็กจะไม่ตอบโต้อะไรแต่ก็อดไม่ได้ที่จะแสดงสีหน้าไม่พอใจในคำพูดของคนเป็นครู ครูธนกฤตจึงคว้าเอาไม้แบตมินตันตีเข้ากลางกระดูกสันหลังนักเรียนชายชั้น ม.3/7 (น้องเต้ย นามสมมุติ) อย่างแรงจนไม้งอ หลังเด็กบวมขึ้นเป็นรอยไม้ที่ตีในทันที และในการเข้าแถวเช้าวันนี้ 24 ก.พ. 66 ครูทิวา (ฝ่ายปกครอง) ได้พูดผ่านเครื่องขยายเสียงได้ยินกันทั้ง ร.ร. ข่มขู่เด็กๆว่าถ้าใครไปรีทวิต ทาง ร.ร. จะฟ้องหมิ่นประมาททุกคน จึงทำให้เด็กที่มีหลักฐานทั้งภ่พถ่าย, คลิปเสียง และ video clip ต่างพากันหวาดกลัวอำนาจมืดไม่กล้านำหลักฐานมาเปิดเผย ผมที่แม้จะไม่ใช่ผู้ปกครองของเด็กๆที่โดนทำร้าย รับไม่ได้กับการกระทำของบรรดาครูเหล่านี้จึงหวังพึ่งผู้ว่าชัชชาติ เพื่อสวัสดิภาพและความปลอดภัยของนักเรียนภายในสถานศึกษา และให้ผู้กระทำความผิดได้เข้าสู่กระบวนการทางกฏหมาย มิให้เหตุการณ์เช่นนี้เกิดขึ้นกับนักเรียนคนใดอีก ไม่ว่าจะโรงเรียนไหนก็ตาม